Frykt skal man være forsiktig med å bidra til, men ideen er allerede der ute. Nå må nok også norske 17. mai komiteer og politiet ta det i betraktning, sier Helge Lurås.

Sent torsdag kveld kom meldingen om at at lastebil kjørte inn i en folkemengde i Nice torsdag 14. juli, da franskmennene feiret nasjonalsaken sin.

Minst 84 mennesker ble drept 70 skadd. Minst 20 av dem er alvorlig skadd. Den antatte gjerningsmannen, navngitt i franske medier som Mohamed Lahouaiej Bouhlel, ble skutt og drept av politiet på åstedet.

Her kan du tipse Nettavisens journalist på mail, eller ring 02060. Vi kan legge til rette for kryptert kommunikasjon dersom ønskelig.

Helge Lurås, sikkerhetsekspert og leder for Senter for internasjonal og strategisk analyse (SISA).

- Terroristene mer innovative

Sikkerhetsekspert Helge Lurås advarer mot at lignende terrorhendelser også kan skje i forbindelse med vår egen 17. mai-feiring.

I et Facebook-innlegg skriver han:

«Katta var ute av sekken i det minste fra 2013 da en SUV ble brukt for å kjøre på folk på Tiananmen i Beijing. Kjøretøy er et virkemiddel som er enkelt å få tak i og som det ikke knytter seg mistanker til i planleggingsfasen. Terroristene har blitt mer innovative. Frykt skal man være forsiktig med å bidra til, men ideen er allerede der ute. Nå må nok også norske 17. mai komiteer og politiet ta det i betraktning.»



- Krevende for politiet

Fredag formiddag kom Politiets sikkerhetstjeneste (PST) med vag uttalelse: «PST følger situasjonen i Nice og gjør fortløpende vurderinger av om det som har skjedd påvirker trusselbildet i Norge».

Senere torsdag kom de med en ny melding der de meddelte at de ikke har opplysninger som knytter Nice-terroren til Norge.

Politidirektoratet (POD) uttalte kort tid senere at det ikke er grunnlag for å iverksette tiltak i Norge.

Slottsplassen 17. mai 2016. Foto: Farid Ighoubah / Nettavisen (Nettavisen)

Flere nordmenn var også i Frankrike og feiret nasjonaldagen til franskmennene.

Politiet ønsker ikke å spekulere i om en tilsvarende terroraksjon kan skje i forbindelse med vår egen nasjonaldag 17. mai.

- Det er innlysende at arrangementer som samler veldig mange mennesker krever mye av politiet. Nice-hendelsen er en påminnelse om at ingen land kan garantere hundre prosent sikkerhet til enhver tid i et fritt og åpent samfunn, sier politioverbetjent Martin Strand ved Fellesoperativ seksjon i Oslo politidistrikt til Nettavisen.

- Hver gang det er større arrangementer iverksetter vi tiltak. Noen av dem er synlige for folk, andre ikke. Men det er klart vi har beredskap til store arrangementer og begivenheter med masse folk.

Minst 84 mennesker er bekreftet drept etter terroren i Nice. Foto: Ntb Scanpix

Politi langs 17. mai-tog

Under 17. mai-paraden i Oslo er det vanlig å ha synlig politi langs hele ruten.

De siste årene har politiet vært ekstra overvåkne. I perioden 23. juli - 3. februar 2016 var politiet i Norge bevæpnet.

- Verdensbildet har endret seg de siste årene. I Norge har vi en mer generell trussel, og politiet har i lang tid vært midlertidig bevæpnet. Selv om det kan være et vanskelig trusselbilde må det sies at sannsynligheten for å bli rammet av terror er ganske liten, understreker Strand.

(artikkelen fortsetter under videoen)

embedNAvideo("zmsNin8Gaunybd8oPtW1OQ", false) HTML EMBED





- Hyppig patruljering

Ifølge Aftenposten har Oslo-politiet skjerpet årvåkenheter etter angrepet i Nice torsdag kveld.

Avisen skriver at de kunne telle fire patruljebiler som kjørte forbi den franske ambassaden i Drammensveien i løpet av 20 minutter.



– Vi har hyppig patruljering i ambassadeområdet og vurderer hvilke tiltak vi skal sette inn fortløpende, sier operasjonsleder Tor Grøttum til avisen.

I november ble 130 personer drept i terrorangrep seks forskjellige plasser i Paris. Foto: Christian Hartmann (Reuters)

Norge var sist rammet av terror 22. juli 2011. Bare i fjor var Frankrike rammet flere ganger (kilde, NTB):

* 7. januar 2015: Tolv personer, ti av dem tilknyttet satiremagasinet Charlie Hebdo, blir drept i et terrorangrep mot bladets redaksjon i Paris.

* 9. januar: Fire mennesker blir drept i en jødisk matbutikk i Paris i en aksjon til støtte for de to gjerningsmennene i Charlie Hebdo-aksjonen. Mannen bak denne aksjonen sto også bak drapet på en politikvinne dagen før. De tre gjerningsmennene i de to aksjonene ble alle drept av politiet. Al-Qaida i Jemen har påtatt seg ansvaret for aksjonene.

* 13. november 2015: Væpnede menn slo til på seks forskjellige steder i Paris. Angriperne brukte både skytevåpen og bomber. 130 personer ble drept, 89 av dem under angrepet mot konsertlokalet Bataclan. Alle gjerningsmennene unntatt én ble drept eller sprengte seg under aksjonen. Den islamske staten (IS) har påtatt seg ansvaret.